EkBass/fiwiki-20250220-pages-articles huggingface dataset:
Painonnoston Suomen-mestaruuskilpailut 2007

Painonnoston Suomen-mestaruuskilpailut 2007 järjestettiin 17.–18. maaliskuuta 2007 Rovaniemellä Lapin Urheiluopistolla. Järjestävänä seurana toimi Rovaniemen Reipas. ==Mitalistit== ===Miehet=== Sarja Kultaa Kultaa Hopeaa Hopeaa Pronssia Pronssia 56 kg Samuli Pirkkiö 2000 kg (92 kg + 108 kg) Arto Lähdekorpi 191 kg (91 kg + 100 kg) Sami Torvi 150 kg (70 kg + 80 kg) 62 kg Toni Lintula 213 kg (92 kg + 121 kg) Milko Tokola 193 kg (88 kg + 105 kg) Samuli Brunfedt 189 kg (88 kg + 101 kg) 69 kg Sami Raappana 232 kg (102 kg + 130 kg) Simo Nurmi 222 kg (97 kg + 125 kg) 77 kg Miiro Kuusikko 260 kg (120 kg + 140 kg) Jere Johansson 253 kg (112 kg + 141 kg) Petteri Heinonen 248 kg (111 kg + 137 kg) 85 kg Iiro Hartikainen 297 kg (137 kg + 160 kg) Miika Antti-Roiko 287 kg (127 kg + 160 kg) Mika Palomäki 284 kg (121 kg + 163 kg) 94 kg Toni Puurunen 310 kg (148 kg + 162 kg) Kimmo Lähde 279 kg (121 kg + 158 kg) Taisto Ryynänen 277 kg (120 kg + 157 kg) 105 kg yli 105 kg Antti Everi 370 kg (170 kg + 200 kg) Elmo Oksman 345 kg (155 kg + 190 kg) Teemu Roininen 303 kg (136 kg + 167 kg) *105 kg:n sarjan voittaja Benjamin Pirkkiö antoi kilpailussa positiivisen dopingnäytteen ja hänen suorituksensa hylättiin. ===Naiset=== Sarja Kultaa Kultaa Hopeaa Hopeaa Pronssia Pronssia 48 kg Tea Grönman 132 kg (57 kg + 75 kg) Johanna Hyry 84 kg (36 kg + 48 kg) 53 kg Sini Kukkonen 148 kg (66 kg + 82 kg) Tuija Inkerö 112 kg (50 kg + 62 kg) Maria Koivusipilä 109 kg (48 kg + 61 kg) 58 kg Jenni Puputti 147 kg (65 kg + 82 kg) Nina Kovalainen 108 kg (46 kg + 52 kg) 63 kg Anna Everi 170 kg (74 kg + 96 kg) Saija Tervonen 124 kg (57 kg + 67 kg) 69 kg Riitta Pirkkiö 153 kg (69 kg + 84 kg) Salma Zakole 145 kg (62 kg + 83 kg) Kerttu Viitamäki 121 kg (53 kg + 68 kg) 75 kg Susanna Samuelsson 154 kg (67 kg + 87 kg) Tanja Mäkinen 140 kg (57 kg + 83 kg) Pirjo Palosaari 126 kg (55 kg + 71 kg) yli 75 kg Suvi Helin 171 kg (75 kg + 96 kg) Mirka Viitamäki 146 kg (65 kg + 81 kg) Lähde == Lähteet == 2007 Luokka:Vuoden 2007 urheilu Luokka:Rovaniemen urheilutapahtumat
Lontoon terrori-isku 22. maaliskuuta 2017

Lontoon isku 2017 oli terrori-isku, joka tapahtui Lontoon Westminsterissä lähellä Westminsterin palatsia 22. maaliskuuta 2017. Mieshenkilö ajoi ensin jalankulkijoiden päälle autolla Westminsterin sillalla, minkä jälkeen hyökkääjä puukotti poliisia parlamentin edustalla. Viisi ihmistä, mukaan lukien yksi poliisi ja itse tekijä, kuoli iskussa. Lisäksi vähintään 50 ihmistä loukkaantui, osa heistä kriittisesti. Poliisin mukaan hyökkääjä oli 52-vuotias Khalid Masood, alkuperäiseltä nimeltään Adrian Russell Ajao. Pääministeri Theresa May kertoi ennen virallista julkilausumaa, että MI5 tunsi tekijän jo ennen iskua. Poliisi olettaa, että häntä oli innoittanut ”kansainvälinen terrorismi”. Poliisi pidätti 12 henkilöä iskun suunnittelusta, mutta vapautti heidät kuitenkin myöhemmin. Isku tapahtui tasan vuosi Brysselin terrori-iskun jälkeen. ==Tapahtumien kulku== Silminnäkijöiden mukaan terroristi ajoi autolla jalankulkijoiden päälle Westminsterin sillalla. Toistaiseksi vahvistamattomien tietojen mukaan autoa ammuttiin. Tämän seurauksena auto ajautui kaiteisiin parlamentin lähistöllä. Autosta juoksi ulos mies, joka ehti puukottaa poliisia parlamentin luona ennen ampumavälikohtausta. Parlamentin istunto keskeytyi tapahtumien takia, ja noin kahden tunnin päästä ihmisiä alettiin päästää ulos. Pääministeri Theresa May evakuoitiin parlamenttitalosta tapahtumien seurauksena, minkä jälkeen hän keskusteli tilanteesta myös Yhdysvaltain presidentin Donald Trumpin kanssa puhelimitse. Tapauksen jälkeen poliisi eristi laajoja alueita tapahtumapaikan ympäristöstä. ==Tekijä== Poliisin mukaan hyökkääjä oli 52-vuotias Khalid Masood, alkuperäiseltä nimeltään Adrian Russell Ajao. Hänen tiedetään kuitenkin käyttäneen useita eri nimiä. Masoodin epäillään asuneen Keski- Englannissa. Murha-aseena käytetty auto oli vuokrattu Birminghamista, ja Masood oli syntynyt Kentissä, Kaakkois-Englannissa. Iskun tekijällä oli mittava rikosrekisteri, sillä hän oli saanut aiemmin tuomion muun muassa pahoinpitelystä, ruumiinvamman tuottamisesta, häiriönteosta sekä laittoman aseen hallussapidosta. Ensimmäinen tuomio Masoodille langetettiin marraskuussa 1983 vahingonteosta. Viimeisin tuomio tuli joulukuussa 2003, 20 vuotta ensimmäistä tuomiota myöhemmin, teräaseen hallussapidosta. Aiemmin häntä ei oltu rangaistu terrorismista, eikä hän ollut virallisesti tutkinnan kohteena. Yhdistyneen kuningaskunnan MI5-turvallisuuselin oli tästä huolimatta tutkinut hänen kontaktejaan väkivaltaisen radikalismin tekijöihin muutamia vuosia ennen Lontoon iskua 2017. ==Lähteet== == Aiheesta muualla == Luokka:City of Westminster Luokka:Vuoden 2017 terrori-iskut Luokka:Terrori-iskut Lontoossa
Ontelosyylä

Ontelosyylät eli "molluskat" () ovat enimmäkseen pienillä lapsilla esiintyviä tarttuvia ihomuutoksia. Ontelosyyliä aiheuttaa pox-viruksiin kuuluva ontelosyylävirus. Ontelosyylät tarttuvat ihokosketuksessa. Syylät kestävät yleensä kuukausia, joskus 1–2 vuotta, ja ne häviävät jälkiä jättämättä. Ontelosyylät voivat uusia. == Lähteet == == Aiheesta muualla == * Terveyskirjasto: Ontelosyylä eli molluska * Kyoto Encyclopedia of Genes and Genomes (KEGG): Molluscum contagiosum * Mayo Clinic: Molluscum contagiosum * Centers for Disease Control and Prevention (CDC): Molluscum contagiosum Luokka:Virustaudit
Yamato (Kanagawa)

Yamato () on Japanin kaupunki Honshūn saaren keskiosassa Kantōn alueella Kanagawan prefektuurissa. Se sijaitsee sisämaassa prefektuurin keskiosassa pääkaupunki Jokohaman länsipuolella ja rajautuu pohjoisessa Tokion metropoliin. Kaupungissa on 234 122 asukasta (vuonna 2017) ja sen pinta-ala on 27,09 neliökilometriä. Yamato on nimitetty yhdeksi Japanin erityiskaupungeista. Yamato on paikannimenä uudehko. Japanin kunnallishallinnon perustamisen yhteydessä vuonna 1889 nykyisen kaupungin alue jakautui Shibuyan ja Tsurumin kyläkuntiin, joista jälkimmäinen muutti nimensä Yamatoksi vuonna 1891. Yamatosta tehtiin maaseutukaupunki vuonna 1943, Shibuyasta vuonna 1944. Osa Shibuyasta liitettiin vuonna 1955 Fujisawan kaupunkiin, jäljelle jäänyt osa seuraavana vuonna Yamatoon, josta tehtiin kaupunki vuonna 1959. Yamatoa palvelevat Tokyū-rautateiden Den’entoshi-linja, Odakyū-rautateiden Enoshima-linja ja Sagami-rautateiden Sōtetsu-päälinja. == Lähteet == == Aiheesta muualla == * Kaupungin internetsivut Luokka:Kanagawan prefektuurin kaupungit
Koulutuslupaus

Koulutuslupaus on sosiaalisen median tunniste, jota käytettiin korkeakouluopiskelijoiden valtakunnallisessa vaalikampanjassa Suomen eduskuntavaalien 2015 alla. Kampanjan loivat Suomen ylioppilaskuntien liitto ja Suomen opiskelijakuntien liitto yhdessä ylioppilas- ja opiskelijakuntien kanssa.Heikkinen & Pajunen, 246−247. Kampanjassa pyydettiin eduskuntapuolueita ottamaan kantaa seitsemään koulutukseen ja opiskeluun liittyvään väitteeseen kyllä–ei-akselilla. Puolueet suhtautuivat kysymyksiin myönteisesti, ja esimerkiksi väitteeseen ”koulutusmäärärahojen tulee pysyä tulevalla hallituskaudella vähintään nykyisellä tasolla” seitsemän puoluetta vastasi kyllä. Kaikki puolueet olivat yhtä mieltä myös siitä, että opintotuen tuli säilyä opintorahapainotteisena.Heikkinen & Pajunen, 247. Sosiaalisessa mediassa puolueiden tunnetut edustajat, kuten Juha Sipilä (kesk.) ja Alexander Stubb (kok.), esiintyivät opiskelijoiden kanssa pidellen koulutuslupaus- lappuja, joissa oli iskulauseita kuten ”Koulutuksesta ei leikata” ja joissa näkyi hashtag #koulutuslupaus. Vaalit voittivat keskusta, kokoomus ja perussuomalaiset. Ne kaikki olivat muun muassa luvanneet pitää koulutusmäärärahat vähintään entisellä tasolla. Hallitusohjelmassa koulutukseen kohdistettiin kuitenkin leikkauksia. Koulutuksesta leikattiin Sipilän hallituksen aikana noin 800 miljoonaa euroa. Tästä syystä oppositio kävi peräämään hallitukselta ennen vaaleja annettuja lupauksia. Verkossa koulutuslupaus-kuvia levitettiin ahkerasti ja asiasta käytiin kiivasta keskustelua niin eduskunnassa kuin julkisuudessa.Heikkinen & Pajunen, 248. Kansalaistaito-kirjan kirjoittajien Vesa Heikkisen ja Tapio Pajusen mukaan kampanja onnistui erinomaisesti, sillä sen ajatukset saivat laajaa kannatusta. Toisaalta heidän mielestään kampanjoijat onnistuivat ”kätkeämään kampanjansa poliittisuuden ja esittämään tavoitteensa ikään kuin kiistattomana yhteisenä hyvänä”. Heikkisen ja Pajusen mukaan kampanja on hyvä esimerkki siitä, kuinka voimallista mutta vaarallista lupaaminen saattaa olla ja miten järjestöjen painostustoimenpiteet voivat vaikuttaa politiikan kulkuun. Kirjoittajien mukaan olisi ollut poliittinen itsemurha kieltäytyä koulutuslupauksen antamisesta vaalien alla. Sosiaalisessa mediassa koulutuslupaus-kuvia kierrätettiin vielä vuonna 2016. == Lähteet == * === Viitteet === == Aiheesta muualla == * Koulutuslupaus, kampanjan kotisivu. * * Kekkonen, Arto: #Koulutuslupaus – Opiskelijajärjestöjen kampanjointi sosiaalisessa mediassa Suomen vuoden 2015 eduskuntavaalien yhteydessä, pro gradu. Luokka:Korkeakoulutus Luokka:Suomalaiset opiskelijajärjestöt Luokka:Vuoden 2015 politiikka Luokka:Suomen politiikka 2010-luvulla
Huashanin kalliomaalaukset

Huashanin kalliomaalaukset on Unescon maailmanperintöluettelon kohde Kiinassa. Siihen kuuluu kolme maalausaluetta Zuojiang- ja Mingjiangjokien varrella Guangxissa. Maalaukset ovat tyyliltään melko samanlaisia, ja niissä on pääasiassa punaisella värillä tehtyjä ihmishahmoja, jotka ovat kuvattu jalat puoliksi kyykyssä ja kädet ilmassa. == Sijainti == Huashanin kalliomaalausalue sijaitsee Yunnanin–Guizhoun ylängöllä Zuojiangin ja sen sivujoen Mingjiangin varrella. Se kuuluu Guangxin autonomiseen alueeseen.ICOMOS Evaluations of Nominations of Cultural and Mixed Properties to the World Heritage List, s. 76. == Kalliomaalaukset == === Tyyli === Huashanin kalliomaalaukset tehtiin hematiitistä saadulla punaisella väriaineella, jonka sidosaineena oli käytetty kasvien maitiaisnestettä.ICOMOS Evaluations of Nominations of Cultural and Mixed Properties of the World Heritage List, s. 77. Huashanin kuvat ovat kaikki hyvin samanlaisia: ne ovat yksivärisiä ja kaksiulotteisia eikä niissä ole syvyysvaikutelmaa. Kuvat ovat 0,2–3,58 metriä korkeita. Huashanin kalliomaalaukset ovat siitä poikkeuksellisia, että niissä ei ole esitetty kohtauksia ”arkielämästä”, kuten metsästyksestä tai taisteluista. Pääosa Huashanin kuvista esittää ihmisiä eräänlaisessa kyykkyasennossa. Ihmiset esitetään joko edestä tai sivusta kuvattuna. Koukistetut jalat ja ylösnostetut kädet kuvastavat rituaalitanssia. Tyypillisesti hahmot ovat sommiteltu siten, että suurin edestäpäin kuvattu ihmishahmo on keskellä. Useimmiten sillä on miekkakuvio lanteilla tai kädessä, koira jaloissa ja pronssirumpu lähettyvillä. Tällaiset suuremmat ihmishahmot on tulkittu ilmaisevan korkea- arvoisempia yksilöitä. === Maalausalueet === Huashanin kalliomaalausalue voidaan jakaa kolmeen osa-alueeseen, joista yksi on Mingjiangin ja kaksi Zuojiangin varrella. Niissä on yhteensä 38 yksittäistä kuvakohdetta. Osa-alue 1 sijaitsee Mingjiangin varrella, ja siihen kuuluu neljä kohdetta. Ningming Huashanin kohde on laajin koko alueen kohteista. Siellä on peräti 1 556 ihmishahmoa ja yhteensä 1 951 yksittäistä maalausta. Hahmoista suurin on 3,58 metriä korkea. Sinne on maalattu myös 209 rituaalia osoittavaa pronssirumpua sekä yksi parittelukuva ja 13 lauttakuvaa, joita on vain kahdessa muussa kohteessa koko alueella. Osa-alueessa 2 on 16 ja osa-alueessa 3 on 18 piirroskohdetta. Ne sijaitsevat puolestaan Zuojiangin varrella. == Lähteet == * === Viitteet === Luokka:Arkeologiset kohteet Kiinassa Luokka:Kalliokuvat Luokka:Guangxi Luokka:Unescon maailmanperintökohteet Kiinassa
Konventio

Konventio, tai adjektiivi konventionaalinen, tarkoittaa perinteistä tai sovinnaista tapaa tai käytännettä, tai kansainvälistä sopimusta, valtiosopimustaKielitoimiston sanakirja. Termi voi viitata muun muassa seuraaviin artikkeleihin: * konventio, bridgetermi * konventiolaki, yhtenäislaki * konventionalismi * konventionaalinen sodankäynti, tavanomainen sodankäynti * konventiosopimus, valtiosopimus ** Wienin yleissopimukset ** Yleissopimus Euroopan luonnonvaraisen kasviston ja eläimistön sekä niiden elinympäristön suojelusta ** Yleissopimus kulttuuriomaisuuden suojelemiseksi aseellisen selkkauksen sattuessa ** Yleissopimus kulttuuriomaisuuden luvattoman tuonnin, viennin ja omistusoikeuden siirron kieltämiseksi ja ehkäisemiseksi ** Yleissopimus vammaisten oikeuksista ** Alppien suojelua koskeva yleissopimus. == Lähteet ==
Vuokko Sajaniemi

Vuokko Sajaniemi (s. 25. marraskuuta 1980 Joensuu) on suomalainen kirjailija. Sajaniemen esikoisromaani Pedot ilmestyi syksyllä 2015 Tammen julkaisemana. Se oli ehdolla Helsingin Sanomien kirjallisuuspalkinnon saajaksi. Sajaniemi on koulutukseltaan humanististen tieteiden kandidaatti, ja hän on opiskellut kirjoittamista Kriittisessä korkeakoulussa. Hän työskentelee vapaana kirjoittajana ja kolumnoi muun muassa Karjalaisessa. Aiemmin Sajaniemi on työskennellyt kehitysyhteistyöhankkeiden ja maahanmuuttajatyön parissa. Sajaniemen kesäkuussa 2024 julkaistu esikoistietokirja Muistiinmerkitsijä : Albert Vartiaisen elämä ja perintö oli ehdolla Pohjois-Karjalan vuoden kulttuuriteko -palkinnon saajaksi. == Teokset == * * Muistiinmerkitsijä - Albert Vartiaisen elämä ja perintö. Tietokirja. Kiihtelysvaara: Viesimon Vire ry, 2024. ISBN 978-952-94-9216-9. == Palkinnot ja ehdokkuudet == * Helsingin Sanomien kirjallisuuspalkinto -palkintoehdokas 2015 == Lähteet == == Aiheesta muualla == * Kustantajan sivuilla * Latvavesiltä-tietokannassa * Kirjasammossa * Arvostelu teoksesta Pedot Turun Sanomissa * Arvostelu teoksesta Pedot Keskisuomalaisessa * Teos Muistiinmerkitsijä kustantajan sivuilla https://sites.google.com/view/albertvartiainen Luokka:Vuonna 1980 syntyneet Luokka:Suomalaiset kirjailijat Luokka:Elävät henkilöt
Videopelivuosi 2017

__NOTOC__ Videopelivuosi 2017 käsittelee vuoden 2017 aikana julkaistuja videopelejä ja videopelimaailman merkittäviä tapahtumia. == Tapahtumia == ;Helmikuu : 21.–23. helmikuuta - D.I.C.E. Summit 2017 ;Helmi-maaliskuu : 27. helmikuuta – 3. maaliskuuta - Game Developers Conference 2017 ;Huhtikuu : 6. huhtikuuta - British Academy Games Awards : 27. huhtikuuta - Finnish Game Awards ;Kesäkuu : 10.–15. kesäkuuta - Electronic Entertainment Expo 2017 ;Elokuu : 22. - 26. elokuuta - Gamescom ;Syyskuu : 21. - 24. syyskuuta - Tokyo Game Show ;Marraskuu : 1. - 5. marraskuuta - Paris Games Week 2017 : 3. - 5. marraskuuta - GameXpo == Laitteistojulkaisuja == ;Maaliskuu * Nintendo Switch ;Toukokuu * New Nintendo 2DS XL == Videopelijulkaisuja == Merkintä Ohjelmisto iOS Apple iOS Mac Mac OS Win Microsoft Windows Lin Linux NDS Nintendo DS 3DS Nintendo 3DS NS Nintendo Switch PS3 PlayStation 3 PS4 PlayStation 4 PSV PlayStation Vita Wii Wii WiiU Wii U X360 Xbox 360 XOne Xbox One ===Tammikuu=== : Digimon World: Next Order (PS4) : Kingdom Hearts HD 2.8 Final Chapter Prologue : Mighty Morphin Power Rangers: Mega Battle : Resident Evil 7: Biohazard : Yakuza 0 ===Helmikuu=== * Fire Emblem Heroes * Nioh * Horizon Zero Dawn * The Hunter: Call of the Wild ===Maaliskuu=== : The Legend of Zelda: Breath of the Wild : Nier: Automata : Has-Been Heroes ===Huhtikuu=== : Persona 5 : Syberia III : Warhammer 40,000: Dawn of War III : Mario Kart 8 Deluxe ===Toukokuu=== : Prey : Black Desert Online ===Kesäkuu=== : 2. kesäkuuta - Tekken 7 : 6. kesäkuuta - Dirt 4 : 20. kesäkuuta - Nex Machina : 30. kesäkuuta - Crash Bandicoot N. Sane Trilogy ===Heinäkuu=== : 21. heinäkuuta - Splatoon 2 : 29. heinäkuuta - Dragon Quest XI ===Elokuu=== : 8. elokuuta - Hellblade: Senua’s Sacrifice : 15. elokuuta - Matterfall : 15. elokuuta - Sonic Mania : 22. elokuuta - Uncharted: The Lost Legacy : 29. elokuuta - Yakuza Kiwami : 29. elokuuta - Mario + Rabbids Kingdom Battle ===Syyskuu=== : 5. syyskuuta - Knack II : 6. syyskuuta - Destiny 2 : 15. syyskuuta - Dishonored: Death of the Outsider : 22. syyskuuta - Doki Doki Literature Club! : 22. syyskuuta - Project CARS 2 : 28. syyskuuta - Total War: Warhammer II ===Lokakuu=== : 6. lokakuuta - Getting Over It with Bennett Foddy : 10. lokakuuta - Middle-earth: Shadow of War : 17. lokakuuta - South Park: The Fractured but Whole : 17. lokakuuta - Gran Turismo Sport : 27. lokakuuta - Wolfenstein II: The New Colossus : 27. lokakuuta - Super Mario Odyssey : 27. lokakuuta - Assassin’s Creed Origins ===Joulukuu=== : 1. joulukuuta - Xenoblade Chronicles 2 : 5. joulukuuta - Nine Parchments : 7. joulukuuta - SpellForce 3 ==Palkinnot== === British Academy Games Awards === * Uncharted 4: A Thief’s End – Best Game ===DICE Awards=== * Overwatch – Vuoden peli === Finnish Game Awards === * Clash Royale / Supercell – Vuoden 2016 kotimainen peli === The Game Awards === * The Legend of Zelda: Breath of the Wild – Vuoden peli (Game of the Year) ===Game Developers Choice Awards=== * Overwatch – Vuoden peli (Game of the Year) ===Golden Joystick Awards=== * The Legend of Zelda: Breath of the Wild – Ultimate Game of the Year == Lähteet == Luokka:Videopelivuodet *
Alice (Hessenin suurherttuatar)

Hessenin suurherttuatar Alice (Alice Maud Mary); (25. huhtikuuta 1843 Buckinghamin palatsi, Lontoo, Yhdistynyt kuningaskunta – 14. joulukuuta 1878 Neues Palais, Darmstadt, Hessenin suurherttuakunta, Saksan keisarikunta) oli brittiläinen prinsessa, kuningatar Viktorian ja prinssi Albert Saksi-Coburg- Gothan kolmanneksi vanhin lapsi. == Avioliitto ja lapset == Alice vihittiin 1. heinäkuuta 1862 Osborne Housen kappelissa Hessen-Darmstadtin suurherttua Ludvig IV:n (1837–1892) kanssa. Hän oli tämän ensimmäinen puoliso ja sai tämän kanssa seitsemän lasta, joista tytär Alix oli Venäjän Nikolai II:n puoliso. Prinssi Philip, Edinburghin herttua oli Alicen tyttären Viktorian tyttärenpoika. Alicella oli läheiset suhteet sisaruksiinsa ja vanhempiinsa. Sen sijaan avioliitto Hessenin herttuan kanssa ja elämä Darmstadtissa ei ollut kovin onnellista. Vuonna 1878 useat Alicen perheen jäsenet sairastuivat kurkkumätään ja kuolivat, heidän joukossaan myös 35-vuotias Alice ja nelivuotias tytär Marie. Alicella ja Ludvigille syntyi seitsemän lasta: * Viktoria Alberta Elisabet Mathilde Marie (5. huhtikuuta 1863 – 24. syyskuuta 1950) avioitui 1884 Battenbergin prinssi Louisin, Milford Havenin markiisin (1854–1921) kanssa; heille syntyi neljä lasta: Ruotsin kuningatar Louise, Battenbergin Alice, Kreikan prinsessa sekä amiraali Louis Mountbatten. * Elisabet Alexandra Luise Alix (1. marraskuuta 1864 – 18. heinäkuuta 1918) otti nimen Elisabet Fjodorovna, käännyttyään ortodoksiseen uskoon, avioitui 1884 suuriruhtinas Sergei Aleksandrovitš Romanovin (1857–1905) kanssa, joka oli keisari Aleksanteri II:n ja keisarinna Maria Aleksandrovnan seitsemänneksi vanhin lapsi; liitto oli lapseton * Irene Luise Marie Anne (11. heinäkuuta 1866 – 11. marraskuuta 1953) avioitui 1888 serkkunsa Preussin prinssi Heinrichin (1862–1929), Saksan keisari Fredrik III:n pojan kanssa; heille syntyi 3 poikaa. Irene periytti hemofilian kahdelle kolmesta pojastaan: Preussin prinssi Valdemarille ja Preussin prinssi Henrikille. * Ernst Ludvig Karl Albert Vilhelm (25. marraskuuta 1868 – 9. lokakuuta 1937) Hessenin ja Reinin suurherttua 1892; syrjäytettin vallankumouksessa 1918; avioitui (1) vuonna 1894 serkkunsa Saksi-Coburg-Gothan prinsessa Victoria Melitan (1876–1936) kanssa; heille syntyi 1 poika (kuolleena syntynyt) ja 1 tytär, avioero 1901. Avioitui (2) vuonna 1905, Solms-Hohensolms-Lichin prinsessa Eleonoren (1871–1937) kanssa; heille syntyi 2 poikaa. * Friedrich Vilhelm Augustus Victor Leopold Ludvig (7. lokakuuta 1870 – 29. toukokuuta 1873) sairasti hemofiliaa ja kuoli sisäiseen verenvuotoon pudottuaan ikkunasta 2,5-vuotiaana * Alix Viktoria Helene Luise Beatrix (6. kesäkuuta 1872 – 17. heinäkuuta 1918) otti nimen Aleksandra Fjodorovna käännyttyään ortodoksiseen uskoon, avioitui 1894 keisari Nikolai II:n kanssa; heille syntyi viisi lasta. Ainoa poika, tsarevitš Aleksei Nikolajevitš sairasti hemofiliaa. * Marie Viktoria Feodore Leopoldine (24. toukokuuta 1874 – 16. marraskuuta 1878) kuoli 4-vuotiaana kurkkumätään ==Lähteet == == Aiheesta muualla == Luokka:Englannin kuninkaalliset Luokka:Vuonna 1843 syntyneet Luokka:Vuonna 1878 kuolleet
Sukupuolen määrittäminen

Sukupuolen määrittämisellä tarkoitetaan vastasyntyneen lapsen sukupuolen päättelemistä kehon ulkoisten tuntomerkkien, yleensä sukuelinten perusteella. Biologiassa ratkaiseva erottelu sukupuolten välillä tehdään sukusolun perusteella, eli onko sukusolu munasolu vai siittiösolu. Täten vastasyntyneen sukupuoli on biologinen sukupuoli eli joko nainen tai mies. Sukupuolta ei voida aina määrittää sukuelinten muodon perusteella, jolloin on kyse intersukupuolisuudesta. Intersukupuolisten vauvojen sukuelimiä muokataan usein myös kirurgisesti vastaamaan toista sukupuolta, mutta monet kansalaisjärjestöt ja esimerkiksi YK ovat tuominneet nämä toimenpiteet. == Katso myös == *Juridinen sukupuoli *Sukupuolen itsemäärittäminen == Lähteet == Luokka:Sukupuoli
Tarancón

Tarancón on kaupunki Cuencan maakunnassa Espanjassa. Tarancónin asukasluku oli 14 750 vuonna 2016. == Lähteet == === Viitteet === == Aiheesta muualla == Luokka:Kastilia-La Manchan kaupungit
Tunjurit

Tunjurit ovat etninen ryhmä Tšadissa ja Sudanissa. Heitä on arviolta 10 000 ja he harjoittavat islaminuskoa. Kielenään tunjurit puhuvat arabiaa. Tunjurien alkuperästä ei ole varmaa tietoa. Joiden lähteiden mukaan he ovat lopputulos nubialaisten ja arabien sekoittumisesta keskenään. Arabeilta he ovat omaksuneet arabian kielen. Joidenkin toisten lähteiden mukaan he olisivat peräisin Tunisiasta. Tunjurit alkoivat ilmeisesti muuttaa nykyisen Darfurin alueelle 1300-luvulla, jossa he saivat vähitellen taloudellista ja poliittista valtaa. 1500-luvulla tunjurit kukistettiin Darfurissa ja he muuttivat karulle alueelle nykyisen Sudanin Tšadin vastaisen rajan länsipuolelle Tšadjärvestä itään, jonne he perustivat Wadain kuningaskunnan. 1600-luvun alkupuolella Abd- el-Kerimin johtamat islaminuskoiset mabat kapinoivat tunjureja vastaan ja perustivat islamilaisen Wadain valtion. Tunjurit joutuivat jälleen pakenemaan länteen kohti Kanemia, jossa he valtasivat Bulalan kuningaskunnan. Sittemmin tunjurit liittoutuivat Wadain kanssa, mutta tämä ei estänyt Bornun kuningaskuntaa valtaamasta heidän alueitaan vain hieman myöhemmin. ==Lähteet== Luokka:Tšadin etniset ryhmät Luokka:Sudanin etniset ryhmät
Videopelivuosi 2007

__NOTOC__ Videopelivuosi 2007 käsittelee vuoden 2007 aikana julkaistuja videopelejä ja videopelimaailman merkittäviä tapahtumia. == Tapahtumia == ;Lokakuu : 23. lokakuuta - 2006/7 British Academy Games Awards ;Joulukuu :9. joulukuuta - Spike Video Game Awards === Uusia yhtiöitä === * Nitro Games perustettiin == Videopelijulkaisuja == Merkintä Ohjelmisto Mac Mac OS Win Microsoft Windows Lin Linux NDS Nintendo DS PS2 PlayStation 2 PS3 PlayStation 3 PSP PlayStation Portable Wii Wii X360 Xbox 360 === Helmikuu === * 17. helmikuuta – Supreme Commander ===Elokuu=== * BioShock ===Syyskuu=== * Halo 3 ===Lokakuu=== * Portal * The Witcher === Marraskuu === * Crysis * Assassin’s Creed == Palkinnot == ===Game Developers Choice Awards=== * Gears of War - Vuoden Peli (Game of the Year) ===Golden Joystick Awards=== * Gears of War – Ultimate Game of the Year ===Interactive Achievement Awards=== * Gears of War - Vuoden peli === Spike Video Game Awards === * BioShock - Game of the Year Luokka:Videopelivuodet *
Tauno Relander

Tauno Relander (16. huhtikuuta 1892 Sortavalan maalaiskunta – 10. heinäkuuta 1977Kuolleita (maksullinen artikkeli) Helsingin Sanomat 14.7.1977, HS Aikakone. Viitattu 16.3.2018. Mikkeli) oli suomalainen lääkäri, lääkintöneuvos ja sukututkija. ==Henkilöhistoria ja lääkärinura== Relanderin vanhemmat olivat filosofian tohtori, seminaarin johtaja Oskar Relander ja Bertha Relander ja puoliso vuodesta 1924 Bodil Elisabeth Moltesen. Relander tuli ylioppilaaksi Sortavalan reaalilyseosta 1910 ja valmistui lääketieteen lisensiaatiksi 1922. Lääketieteen ja kirurgian tohtoriksi hän väitteli 1943. Relander toimi monissa tehtävissä muun muassa Helsingissä, Viipurissa ja Joroisissa, ennen siirtymistään Mikkelin lääninsairaalan ylilääkäriksi 1945–1960. Hänelle myönnettiin lääkintöneuvoksen arvonimi vuonna 1961. ==Sukututkija== Eläkkeelle jäätyään Relander keskittyi harrastuksiinsa, kuten sukututkimukseen, luonnontieteisiin ja puutarhanhoitoon. Hän julkaisi vuonna 1976 yhdessä Pentti J. Voipion kanssa mittavan sukuselvityksen Relander-suvun mieslinjasta Suomen Sukututkimusseuran julkaisuna numero 31 Hirvensalmen Relander-suku. Selvitys käsittää kaikki suvun nimeä kantaneet perheelliset miehet noin vuonna 1690 Hirvensalmelle muuttaneesta suvun kantaisästä Anders Relanderista alkaen aina vuoteen 1975 saakka. == Lähteet == Luokka:Suomalaiset lääkärit Luokka:Suomalaiset sukututkijat Luokka:Vuonna 1892 syntyneet Luokka:Vuonna 1977 kuolleet
Videopelivuosi 2006

__NOTOC__ Videopelivuosi 2006 käsittelee vuoden 2006 aikana julkaistuja videopelejä ja videopelimaailman merkittäviä tapahtumia. == Tapahtumia == * Official Nintendo Magazine aloittaa ;Lokakuu : 5. lokakuuta - 2005/6 British Academy Games Awards ;Joulukuu :13. joulukuuta - Spike Video Game Awards == Laitteistojulkaisuja == * PlayStation 3 * Wii == Videopelijulkaisuja == Merkintä Ohjelmisto Mac Mac OS Win Microsoft Windows Lin Linux NDS Nintendo DS PS2 PlayStation 2 PS3 PlayStation 3 PSP PlayStation Portable Wii Wii X360 Xbox 360 === Maaliskuu === * The Elder Scrolls IV: Oblivion === Huhtikuu === * Ōkami === Kesäkuu === * FlatOut 2 === Heinäkuu === * Shin Megami Tensei: Persona 3 === Syyskuu === * Company of Heroes === Marraskuu === * Gears of War == Palkinnot == === British Academy Games Awards === * Shadow of the Colossus ===Game Developers Choice Awards=== * Shadow of the Colossus - Vuoden Peli (Game of the Year) ===Golden Joystick Awards=== * The Elder Scrolls IV: Oblivion – Ultimate Game of the Year ===Interactive Achievement Awards=== * God of War - Vuoden peli === Spike Video Game Awards === * The Elder Scrolls IV: Oblivion - Game of the Year Luokka:Videopelivuodet *
Blackburn Botha

Blackburn Botha oli brittiläisen Blackburn Aircraftin kehittämä ja valmistama kaksimoottorinen tiedustelukone ja torpedopommittaja, joka lensi ensilentonsa joulukuussa 1938. Konetyypin palveluskäyttö jäi melko rajoittuneeksi konetyypin puutteiden seurauksena, ja se palveli toisisijaisissa tehtävissä aina vuoteen 1944 saakka. == Historia == Konetyypin suunnittelu käynnistyi vuonna 1935 asetetun vaatimuksen pohjalta, jossa määriteltiin 457 millimetrin torpedon kuljettamaan kyennyt kaksimoottorinen tiedustelupommikone. Botha- mallinimen saanut kone lensi ensilentonsa joulukuussa 1938. Koelennoilla paljastui useita ohjattavuuteen liittyviä ongelmia, minkä lisäksi prototyyppi oli pahasti alitehoinen. Ongelmat saatiin jossain määrin ratkaistua, ja mallia tuotettiin kaikkiaan 580 kappaletta. Tuotantokoneet oli varustettu prototyyppiin nähden hieman tehokkaammilla voimalaitteilla.Chant 2008, s. 44 Ensimmäinen Botha toimitettiin Britannian kuninkaallisten ilmavoimien Kembleen sijoitetulle 12. huoltoyksikölle joulukuussa 1939. Kone oli kolmas Blackburnin Dumbartonin tuotantolinjalta valmistunut. Bothat osoittautuivat rannikkotiedustelu- ja rynnäkkötehtävissä erittäin puutteellisiksi, minkä seurauksena konetyyppiä käytti lopulta vain kaksi operatiivista laivuetta. Tyyppi siirrettiin hyvin pian toissijaisiin tehtäviin, suunnistus- ja ampumaharjoituskoneeksi. Botha palveli näitä tehtäviä, tosin jälleen heikolla menestyksellä, vuoteen 1944. == Tekniset tiedot == == Lähteet == * === Viitteet === == Aiheesta muualla == Botha Luokka:Brittiläiset tiedustelukoneet Luokka:Brittiläiset pommikoneet Luokka:1930-luvun tiedustelukoneet Luokka:1930-luvun pommikoneet
Hiratsuka

Hiratsuka () on Japanin kaupunki Honshūn saaren keskiosassa Kantōn alueella Kanagawan prefektuurissa. Se sijaitsee Tyynenmeren Sagaminlahden rannalla prefektuurin pääkaupungin Jokohaman lounaispuolella. Kaupungissa on 257 894 asukasta (vuonna 2017) ja sen pinta-ala on 67,88 neliökilometriä. Hiratsuka on nimitetty yhdeksi Japanin erityiskaupungeista. Edo-kaudella 1600–1800-luvuilla Hiratsuka kehittyi Tōkaidō-tien varren postiasemana (shukuba). Kaupunkioikeudet se sai vuonna 1932, neljäntenä Kanagawan prefektuurissa. Noin 70 prosenttia kaupungista paloi toisen maailmansodan pommituksissa. Se laajeni nykyiseen kokoonsa 1950-luvun puolivälissä, kun siihen liitettiin useita ympäristön kuntia. Kaupunki tunnetaan esimerkiksi heinäkuisesta tanabata- festivaalistaan. Hiratsukaa palvelee JR Higashi-Nihonin Tōkaidō-päälinja. Tōkaidō Shinkansen kulkee Hiratsukan läpi, mutta sillä ei ole kaupungissa asemaa. == Lähteet == == Aiheesta muualla == * Kaupungin internetsivut Luokka:Kanagawan prefektuurin kaupungit
Valkotöyhtötoko

Valkotöyhtötoko (Horizocerus albocristatus, aiemmin Tropicranus albocristatus) on sarvinokkien heimoon kuuluva lintu. Suvun nimi Horizocerus on ollut nimen Tropicranus etusijalla kun aarnitokon ja valkotöyhtötokon todettiin kuuluvan samaan sukuun (Gonzales et al. 2013b). Lajin kolme alalajia eroavat toisistaan lähinnä siinä, miten paljon valkoista niillä on päässä ja kaulassa ja onko siipien päällyssulissa valkoisia täpliä. * Horizocerus albocristatus albocristatus (Cassin, 1848) – Guineasta Norsunluurannikolle * Horizocerus albocristatus cassini (Finsch, 1903) – Nigeriasta pohjoiseen Angolaan ja läntiseen Ugandaan * Horizocerus albocristatus macrourus (Bonaparte, 1850) – Norsunluurannikolta Beniniin BirdLife International ja IUCN errottavat alalajin cassini omaksi lajikseen. Tämän vuoksi IUCN uhanalaisuusluokittelee H. albocristatuksen (sis. macrourus) ja H. cassinin erikseen, kummankin elinvoimaiseksi. == Lähteet == * === Viitteet === == Aiheesta muualla == * Catalogue of Life Luokka:Sarvinokkalinnut
Jeremy Scahill

Jeremy Scahill (s. 8. lokakuuta 1974) on päätoimittajana perustamassaan verkkouutisia julkaisevassa The Interceptissä. Scahill on kirjoittanut kirjan Blackwater: The Rise of the World’s Most Powerful Mercenary Army, joka voitti George Polk Book Award -palkinnon. Hän on myös kirjoittanut kirjan Dirty Wars: The World Is a Battlefield, jonka Nation Book julkaisi vuonna 2013. Myöhemmin samana vuonna Dirty Wars -kirjasta tehtiin saman niminen dokumenttielokuva, jossa Scahill toimi tuottajana, kertojana ja kirjoittajana. Dokumenttielokuva sai ensi-iltansa vuonna 2013 Sundancen elokuvajuhlissa. Scahill on stipendiaatti The Nation -instituutissa. Scahill aloitti uransa itsenäisesti toimivassa Democracy Now! -uutisorganisaatiossa. Hän asuu Brooklynissä, New Yorkissa. == Lähteet == Luokka:Yhdysvaltalaiset toimittajat Luokka:Vuonna 1974 syntyneet Luokka:Elävät henkilöt
Ranskan 11. laskuvarjoprikaati

11\. laskuvarjoprikaati () on Ranskan maavoimien yhtymä, joka koostuu pääosin jalkaväestä. Se kuuluu osaksi Ranskan maahanlaskujoukkoja ja on erikoistunut maahanlaskuihin ja ilmarynnäköihin. Divisioonan esikunta on Balmassa lähellä Toulousea. Prikaatin sotilaat käyttävät punaista barettia lukuun ottamatta muukalaislegioonan sotilaita, jotka käyttävät erikoisjoukkojen vihreää barettia. Prikaati ylläpitää 11. rynnäkködivisioonan, joka muodostettiin 1961 lakkautetuista 10. ja 25. laskuvarjodivisioonista, perinteitä. == Historia == 11\. rynnäkködivisioona perustettiin 1. toukokuuta 1961 10. ja 25. laskuvarjodivisioonien maahanlaskuosista. Divisioonaan liitettiin 9. siirtomaadivisioona 1. joulukuuta 1963, jolloin se nimettiin 11. divisioonaksi. Divisioonan toiminta alkoi heinäkuussa 1966 ilman divisioonajoukkoja. Siihen kuului kolme etäällä toisistaan olevaa prikaatia: 9. merijalkaväprikaati Saint-Malossa, 20. maahanlaskuprikaati Toulousessa ja 25. maahanlaskuprikaati Paussa. Tukipataljoona perustettiin 1. helmikuuta 1964 Auchiin ja se vastasi lääkintä- ja muonahuollosta. Maaliskuussa 61. ilmakuljetusprikaati siirtyi Pauhun ottaen valvontaansa aiemmat kuljetuskomppaniat. Heinäkuussa 1966 divisioonan vahvuus ylitti 16 000 henkeä ja siihen kuului kaksi prikaati, jotka oli muodostettu viidestä rykmentistä. 11\. divisioona lakkautettiin 1. huhtikuuta 1971, kun aloitettiin 11. laskuvarjodivisioonan muodostaminen Toulouseen. Divisioonasta poistui yksi prikaati ja samalla 20. ja 25. maahanlaskuprikaatit nimettiin uudelleen 1. ja 2. laskuvarjoprikaateiksi ja niihin liitettiin kumpaankin tukipataljoona. Kolmesta tukirykmentistä muodostettiin kaksi uutta. 17. laskuvarjopioneerirykmentti lakkautettiin. Ranskan maavoimia uudelleen organisoitaessa vuonna 1999 divisioonasta muodostettiin 11. laskuvarjoprikaati Balmaan lähelle Toulousea. Prikaati osallistui yhdessä 2. muukalaislegioonan laskuvarjorykmentin kanssa Norsunluurannikolla operaatio Licorneen. Prikaatin palvelus Afganistanissa osana Nato joukkoja alkoi vuonna 2006 ja se vapautui tehtävästä syyskuussa 2007. Divisioona on sen jälkeen ollut useaan otteeseen Afganistanissa. == Kokoonpano == 11\. laskuvarjoprikaati on Ranskan maavoimien ainoa laskuvarjoprikaati. Siihen ei kuitenkaan kuulu laskuvarjorykmenttejä, jotka on liitetty Ranskan asevoimien erikoisjoukkoihin. 2. merijalkaväen laskuvarjorykmentti on sijoitettu lähelle Réunion ja se on liitetty Intian valtamerelle sijoitettuihin joukkoihin. Prikaati oli vuoden 2000 alussa sijoitettuna Lounais-Ranskaan lukuun ottamatta 2. muukalaislegioonan laskuvarjorykmenttiä, joka oli Calvissa Korsikalla. Prikaatin vahvuus on 8 500 henkeä ja siihen kuuluu kahdeksan rykmenttiä.11\. laskuvarjoprikaati == Lähteet == 11
Alfa Romeo 8C Competizione

Alfa Romeo 8C Competizione on Alfa Romeon vuosina 2007–2010 valmistama urheiluauto, joka lainaa nimensä 1930-luvun 8C-mallilta. Auto esiteltiin konseptina Frankfurtin autonäyttelyssä syksyllä 2003 ja varsinainen tuotantoversio Pariisissa 2006. Kangaskattoinen avomalli 8C Spider esiteltiin Geneven autonäyttelyssä keväällä 2008. 8C:n moottorina on 4,7-litrainen V8, jonka teho on 450 hevosvoimaa. Voima välitetään takapyörille kuusiportaisella sekventaalivaihteistolla, jossa on sekä manuaalinen että automaattinen vaihtotoiminto. == Lähteet == == Aiheesta muualla == 8C Competizione Luokka:S-segmentin autot Luokka:2000-vuosikymmenen autot Luokka:2010-luvun autot
Haista Popeda!

Haista Popeda! (myös Haista... Popeda!) on rockyhtye Popedan 20. studioalbumi. Sen julkaisi 17. maaliskuuta 2017 Universal Music -levy-yhtiö. Albumi ylsi ensimmäisellä listaviikollaan Suomen virallisen listan kolmanneksi. == Kappaleet == # # # # # # # # # # # # ==Kokoonpano== *Pate Mustajärvi – laulu *Costello Hautamäki – kitara, laulu (kappaleet 6 ja 8) *Jyrki Melartin – basso *Iso-Pate Kivinen – kosketinsoittimet *Lacu Lahtinen – rummut Vierailijat: *Tero Lindberg – trumpetti (kappaleet 1, 7 ja 12) *Antti Rissanen – pasuuna (kappaleet 1, 7 ja 12) *Heikki Pohto – saksofoni (kappaleet 1, 7 ja 12) *Tuukka Helminen – sello (kappale 4) *Vesku Jokinen – laulu (kappale 5) *Mariska – laulu (kappale 8) *Mika Sundqvist – vihellys (kappale 2) *Hanna Seppälä – taustalaulu (kappaleet 3, 11 ja 12) *Klaus Wirzenius – taustalaulu (kappaleet 3, 11 ja 12) *Ali Ahmaniemi – taustalaulu (kappaleet 3, 11 ja 12) == Arvostelut == * Aamulehti: Aamulehti: Levyarvio * Iltamakasiini: 0/10Iltamakasiini: Levyarvio == Lähteet == * Haista Popeda! -albumin kansilehti === Viitteet === Luokka:Popedan albumit Luokka:Vuoden 2017 albumit
Ranskan 7. panssariprikaati

7\. panssariprikaati () on Ranskan maavoimien panssariyhtymä, joka ylläpitää vuonna 1955 perustetun 7. mekanisoidun divisioonan perinteitä. == Historia == Vuonna 1955 perustettiin 7. mekanisoitu divisioona, joka kesäkuussa 1961 muutettiin 7. kevyeksi panssaridivioonaksi. Divisioonaan kuului 6., 7. ja 8. prikaati. Vuonna 1976 yhtymällä oli noin 800 panssariajoneuvoa. Vuonna 1977 divisioonasta muodostettiin 7. panssaridivisioona.defence.gouv.fr Vuoden 1999 Ranskan maavoimia uudelleen organisoitaessa divisioonasta muodostettiin 1. elokuuta 7. panssariprikaati. Se on osallistunut lokakuusta 2008 helmikuuhun 2009 Kosovossa operaatio Trindentiin, kesäkuusta lokakuuhun 2009 Afganistanissa operaatio Pamiriin ja helmikuusta kesäkuuhun 2010 Norsunluurannikolla operaatio Licorneen. Lokakuusta 2012 alkaen prikaatin joukot ovat palvelleet vuorollaan Afganistaniin sijoitettussa taisteluosasto La Fayettessa. == Kokoonpano == Prikaatiin, joka on liitetty 1. divisioonaan, kuului vuonna 2016 seitsemän rykmenttiä (pataljoonaa): *7. esikunta- ja viestikomppania (7eCCT)Besançon *1. jääkärirykmentti ( 1erRCh) Verdun, jonka kalustona 60 Leclerc taistelupanssarivaunua *5. rakuunarykmentti ( 5eRD) Mailly-le-Camp, jonka kalustona 60 Leclerc taistelupanssarivaunua *1. Tirailleur rykmentti ( 1erRTir) Epinal, jonka kalustona VBCIt *35. jalkaväkirykmentti ( 35eRI) Belfort, jonka kalustona VBCIt *152. jalkaväkirykmentti ( 152eRI) Colmar, jonka kalustona VBCIt *68. afrikkalainen tykistörykmentti ( 68eRAA) Valbonne, jonka kalustona kaksitoista CEASAR- haupitsia ja kuusitoista 120 mm RTF1-kranaatinheitintä *3. pioneerirykmentti ( 3eRG) Charville-Mézières == Lähteet == 07
Harry Österberg

Harry Viktor Österberg (9. elokuuta 1922 Helsinki – 31. joulukuuta 2011 Turku) oli suomalainen merenkulkuneuvos ja Oy Silja Line Ab:n toimitusjohtaja vuosina 1976–1985. Österberg suoritti Helsingin yliopistossa ylemmän oikeustutkinnon vuonna 1950, ja hänelle myönnettiin varatuomarin arvo vuonna 1952. Hän toimi Suomen Laivanvarustajain Yhdistyksen sihteerinä ja lakimiehenä vuosina 1950-1964 sekä 1956-1964 ensin Merenkulun Työnahtajaliiton sihteerinä ja sitten viimeiset neljä vuotta apulaisjohtajana. Vuonna 1965 Österberg valittiin Höyrylaiva Oy Boren hallintojohtajaksi ja jo seuraavana vuonna yhtiön varatoimitusjohtajaksi. Varatoimitusjohtajana hän osallistui Oy Siljavarustamon hallituksen toimintaan ja vastasi monin tavoin Silja Linen huollosta. Silja Linen toimitusjohtajaksi Österberg tuli vuonna 1976. Varustamo oli huonossa talouskunnossa, mutta Österbergin tervehdyttämistoimet käänsivät yhtiön tuloksen voitolliseksi jo vuonna 1976. Österbergin suunnitelmissa oli tervehdyttämisen lisäksi myös uusi investointiohjelma. Se käynnistyikin 1980-luvun alussa jolloin Helsingin linjalle valmistuivat vuonna 1981 uuden aikakauden laivat M/S Finlandia ja M/S Silvia Regina sekä Turku- Tukholma-linjalle M/S Svea (1985) ja M/S Wellamo (1986). Lisäksi Gts Finnjet siirtyi vuonna 1987 Silja Linen liikennöitäväksi. Österbergin toimitusjohtajakauden päättyessä 1985 Silja Line oli nostanut bruttoliikevaihtonsa ennätykselliseen 833 miljoonaan markkaan ja kannattavuus oli hyvä. Östergillä oli myös lukuisia luottamustoimia, joista useimmat liittyivät merenkulkuun. Hän toimi muun muassa puheenjohtajana Oy Silja Line Ab:n hallituksessa, Suomen Varustamoyhdistyksessä ja Marina Palace Oy:ssä sekä hallituksen jäsenenä Merenkulun Työnantajaliitossa ja Suomen Merivakuutusyhdistyksessä. Hän oli myös varustamojen edustajana Vakuutusoikeudessa sekä Islannin konsuli Turussa 1966-1991. Österberg osallistui myös aktiivisesti yhteiskunnalliseen keskusteluun Suomen merenkulun tulevaisuudesta. Merenkulkuneuvoksen arvonimen hän sai vuonna 1983. == Perhe == Österbergin vanhemmat olivat rautatievirkailija John Viktor Österberg ja Martha Vilhelmina o.s. Rosenqvist. Hän tapasi opiskeluvuosinaan näyttelijä Anne-Marie Hellmanin, jonka kanssa avioitui vuonna 1947. Hänen tytär on kääntäjä Janina Orlov . == Lähteet == Luokka:Suomalaiset elinkeinoelämän vaikuttajat Luokka:Vuonna 1922 syntyneet Luokka:Vuonna 2011 kuolleet
Videopelivuosi 2005

__NOTOC__ Videopelivuosi 2005 käsittelee vuoden 2005 aikana julkaistuja videopelejä ja videopelimaailman merkittäviä tapahtumia. == Tapahtumia == ;Maaliskuu : 1. maaliskuuta - 2003/4 British Academy Games Awards ;Joulukuu :10. joulukuuta - Spike Video Game Awards == Laitteistojulkaisuja == * Gizmondo * Xbox 360 == Videopelijulkaisuja == Merkintä Ohjelmisto Mac Mac OS Win Microsoft Windows Lin Linux NDS Nintendo DS GCN Nintendo Gamecube PS2 PlayStation 2 PSP PlayStation Portable X360 Xbox 360 * Civilization IV * Empire Earth II * God of War * Guitar Hero * Jade Empire * Nintendogs * Shadow of the Colossus * Shadowgrounds == Palkinnot == === British Academy Games Awards === * Half-Life 2, voitto useissa kategorioissa ===Game Developers Choice Awards=== * Half-Life 2 - Vuoden Peli (Game of the Year) ===Golden Joystick Awards=== * Grand Theft Auto: San Andreas – Ultimate Game of the Year ===Interactive Achievement Awards=== * Half-Life 2 - Vuoden peli === Spike Video Game Awards === * Resident Evil 4 - Game of the Year Luokka:Videopelivuodet *
Videopelivuosi 2004

__NOTOC__ Videopelivuosi 2004 käsittelee vuoden 2004 aikana julkaistuja videopelejä ja videopelimaailman merkittäviä tapahtumia. == Tapahtumia == ;Helmikuu : helmikuu - 2002/3 British Academy Games Awards ;Joulukuu :14. joulukuuta - Spike Video Game Awards === Uusia yhtiöitä === * Facepunch Studios * Rocksteady Studios == Laitteistojulkaisuja == * Nintendo DS * Nokia N-Gage QD * PlayStation Portable julkaistaan joulukuussa japanissa == Videopelijulkaisuja == Merkintä Ohjelmisto GBA Game Boy Advance Mac Mac OS Win Microsoft Windows Lin Linux GCN Nintendo Gamecube PS2 PlayStation 2 PSP PlayStation Portable Xbox Xbox * The Chronicles of Riddick: Escape from Butcher Bay * Counter-Strike: Condition Zero * Counter-Strike: Source * Fable * Far Cry * Full Spectrum Warrior * Grand Theft Auto: San Andreas * Half-Life 2 * Prince of Persia: Warrior Within * Richard Burns Rally * Rome: Total War * Thief: Deadly Shadows == Palkinnot == === British Academy Games Awards === * Grand Theft Auto: Vice City, voitto useissa kategorioissa * The Legend of Zelda: The Wind Waker ===Game Developers Choice Awards=== * Star Wars: Knights of the Old Republic - Vuoden Peli (Game of the Year) ===Golden Joystick Awards=== * Doom 3 – Ultimate Game of the Year ===Interactive Achievement Awards=== * Call of Duty - Vuoden peli === Spike Video Game Awards === * Grand Theft Auto: San Andreas - Game of the Year Luokka:Videopelivuodet *
Ranskan 9. merijalkaväkiprikaati

9\. merijalkaväkiprikaati () on Ranskan maavoimien yhtymä, joka ylläpitää Ranskan Saksan sodan sinisen divisioonan, joka kunnostautui vuonna 1870 Bazeilles'n taistelussa, ja 9. siirtomaa jalkaväkidivisioonan ( (9e DIC) perinteitä. == Historia == Vapaan Ranskan joukkoihin kuulunut 9. siirtomaa jalkaväkidivisioona taisteli Italiassa Elballa kesäkuussa 1944 ja se nousi maihin Provencessa 15. elokuuta. Toisen maailmansodan päätyttyä divisioona oli Indokiinassa, jossa se sijoitettiin reserviin ilman lakkautusta joulukuussa 1947.defence.gouv.fr Divisioona aktivoitiin Bretagnessa heinäkuussa 1963, jolloin siitä muodostettiin 9. prikaati. Prikaatista muodostettiin 1. tammikuuta 1976 9. merijalkaväkidivisioona. Divisioonasta tehtiin Ranskan asevoimien uudelleen organisoinnissa 1. heinäkuuta 1999 9. merijalkaväen kevyt panssariprikaati, josta muodostettiin 1. tammikuuta 2013 9. merijalkaväkiprikaati. == Kokoonpano == Prikaatiin, joka on liitetty 1. divisioonaan, kuului vuonna 2016 viisi rykmenttiä (pataljoonaa): *9. esikunta- ja viestikomppania ( (9e CCTMa)) Poitiers, jonka kalustona VAB *panssarimerijalkaväkirykmentti ( (RICM)) Poitiers, jonka kalustona AMX 10 RC ja ERC 90 vaunut *2. merijalkaväkiprikaati ( (2e RIMa)) Champagne, jonka kalustona VBCIt *3. merijalkaväkiprikaati ( (3e RIMa)) Vannes, jonka kalustona VAB *11. merijalkaväkitykistörykmentti ( (11e RAMa)) Saint-Aubin-du-Cormier, jonka kalustona TRF1 ja CAESAR haupitsit sekä 120 mm RTF1 heittimet *6. pioneerirykmentti ( (6e RG) Angers == Lähteet == == Aiheesta muualla == 09
Riku Haikara

Riku Haikara on saksalais-belgialais-norjalais-luxemburgilaisena yhteistuotantona valmistunut animaatioelokuva. Elokuva sai maailmanlaajuisen ensi-iltansa helmikuussa 2017 Berliinin elokuvajuhlilla Generation- kilpasarjassa. Suomessa Riku Haikara saapui elokuvateattereihin 28. huhtikuuta 2017 suomeksi dubattuna, sekä 2D- että 3D-versiona. Elokuvan suomenkielisinä ääninä kuullaan Heljä Heikkinen (Riku), Tommi Korpela (isä-haikara), Antti Pääkkönen (Kiki), Rinna Paatso (Olga), Katja Aakkula (äiti-haikara) ja Alissa Kovalainen (untuvikko-Riku). == Juoni == Riku on haikaroiden adoptoima varpuspoika, joka uskoo olevansa mahtava haikara muiden joukossa. Kun haikarayhteisö alkaa valmistella muuttoa etelään, perhe joutuu kertomaan Rikulle totuuden. Hän on varpunen, eivätkä varpuset selviä pitkästä lennosta Afrikkaan. Rohkea Riku päättää kuitenkin uhmata rajojaan ja seurata perhettään etelään. Vauhdikkaaseen seikkailuun mukaan tempautuvat omituinen Olga-pöllö mielikuvituskaverinsa Olegin kera, sekä diivaileva papukaija Kiki. Hullunkurisia sattumuksia pursuilevan matkan varrella ystävykset oppivat ymmärtämään jotain uutta ystävyydestä, perheestä ja erilaisuuden hyväksymisestä. == Lähteet == Luokka:Vuoden 2017 belgialaiset elokuvat Luokka:Vuoden 2017 saksalaiset elokuvat Luokka:Saksalaiset animaatioelokuvat Luokka:Seikkailuelokuvat Luokka:Vuoden 2017 norjalaiset elokuvat Luokka:3D-elokuvat
ROSTO

ROSTO on lyhenne venäjänkielisestä Российская оборонная спортивно-техническая организация:sta, mikä tarkoittaa Venäjän puolustuksellista urheilu-teknistä organisaatiosta. ROSTO perustettiin DOSAAFin työn jatkajaksi Neuvostoliiton purkaudutumisen alettua 25. syyskuuta 1991 ja vain Venäjän federaatioon liittyvän organisaation tarpeen muodostumisen vuoksi. http://www.globalsecurity.org/military/world/russia/rosto.htm ==Lähteet== Luokka:Vapaaehtoinen maanpuolustus
Hemiini

Hemiini (C34H32N4O4FeCl) on porfyriineihin kuuluva raudan kompleksiyhdiste. Hemiini esiintyy prosteettisena ryhmänä eräissä hapettavissa entsyymeissä kuten eräissä sytokromeissa, katalaasissa ja peroksidaaseissa. == Rakenne ja ominaisuudet == Huoneenlämpötilassa hemiini on hyvin tummansinistä metallinkiiltoista kiteistä ainetta. Yhdiste ei liukene veteen, mutta liukenee eräisiin orgaanisiin liuottimiin. Hemiinin rakenteessa rauta on sitoutunut protoporfyriini IX:n pyrrolirenkaiden typpiatomeihin koordinaatiosidoksilla. Näin sen rakenne muistuttaa hemin rakennetta, mutta hemistä poiketen hemiinissä rauta on hapetusluvulla +III. Tämän lisäksi rauta on myös koordinoituneena kloridiligandiin. Tämä ligandi voi korvautua hydroksidiryhmällä emästen vaikutuksesta, jolloin hemiinistä muodostuu hematiinia (C34H34FeN4O5). Hemiinin rakenteen selvitti saksalainen kemisti Hans Fischer. Hemiinillä on tärkeä merkitys eliöissä liiallisen porfyriinisynteesin estäjänä, koska se inhiboi hyvin tehokkaasti porfyriinien biosynteesissä tarvittavaa aminolevulinaattisyntaasia. == Valmistus ja käyttö == Hemiiniä eristetään nautojen tai sikojen veren hemoglobiinista. Hemoglobiinia käsitellään kuumentamalla hemoglobiinia etikkahapon ja natriumkloridin läsnä ollessa. Koska hemiini estää aminolevulinaattisyntaasia, voidaan sitä käyttää vakavien porfyrioiden hoitoon.Rainer Seitz, Herbert König & Johannes Dodt: Blood, Ullmann's Encyclopedia of Industrial Chemistry, John Wiley & Sons, New York, 2006. Viitattu 23.3.2017 Eräät bakteerit kuten Haemophilus-suvun bakteerit vaativat kasvaakseen hemiiniä (X-tekijä). Tämän vuoksi näiden bakteerien kasvatusalustoihin lisätään verta tai hemiiniä. == Lähteet == == Aiheesta muualla == *Human Metabolome Database (HMDB): Hemin *Kyoto Encyclopedia of Genes and Genomes (KEGG): Hemin Luokka:Biomolekyylit
Right Action

Right Action on skotlantilaisen indie rock -yhtye Franz Ferdinandin kappale, joka julkaistiin ensimmäisenä singlenä yhtyeen neljänneltä albumilta Right Thoughts, Right Words, Right Action 27. kesäkuuta 2013. Kappaleen musiikkivideon on ohjannut Jonas Odell ja se julkaistiin videopalvelu YouTubessa 7. heinäkuuta 2013. == Kappaleet == === 7" singlejulkaisu === # # == Lähteet == Luokka:Vuoden 2013 kappaleet Luokka:Franz Ferdinandin kappaleet
Bullet (kappale)

Bullet on skotlantilaisen indie rock-yhtye Franz Ferdinandin kappale, joka julkaistiin neljäntenä singlenä yhtyeen neljänneltä albumilta Right Thoughts, Right Words, Right Action 17. tammikuuta 2014. Kappaleen musiikkivideon on ohjannut Andy Knowles ja se julkaistiin videopalvelu YouTubessa 18. marraskuuta 2013. == Kappaleet == === Digitaalinen lataus ja CD === # == Lähteet == Luokka:Vuoden 2013 kappaleet Luokka:Franz Ferdinandin kappaleet
Fresh Strawberries

Fresh Strawberries on skotlantilaisen indie rock-yhtye Franz Ferdinandin kappale, joka julkaistiin viidentenä singlenä yhtyeen neljänneltä albumilta Right Thoughts, Right Words, Right Action 4. huhtikuuta 2014. Singlen B-puolena on kitaristi Nick McCarthyn laulama saksankielinen kappale ”Erdbeer Mund”. Kappaleen musiikkivideon on ohjannut Margarita Louca ja se julkaistiin videopalvelu YouTubessa 12. maaliskuuta 2014. == Kappaleet == ==== A-puoli ==== # ==== B-puoli ==== # == Lähteet == Luokka:Vuoden 2013 kappaleet Luokka:Franz Ferdinandin kappaleet